Diwallit tudoù, cheñchamantoù zo e pevare bloavezh Nerdz! Produet (ha savetaet) eo gant Ankama hag ul levezon en deus war ar stirad : kameraoù niverel ha galite uhel. Brav spontus eo ar skeudenn neuze.  Da choude en deus divizet ar skipailh paouez da filmañ e ti Davy Mourier setu e kuitaa ar strollad ar ranndi e lech ma tremene pep tra araok. Goude-se e vez santet mat ur choant mont davet un dra bennak siriusoch a-fed skritur. Un toullad traoù en diavaez a zo, rannoù a ra dave da Indiana Jones pe Code Quantum hag all. Evit an tudennoù e vo kalz traoù o cheñch : Dark en do un darempred gant un amezegez tik gant ar choarioù-video, Caroline a vo un tamm gwarizius met kavout a raio labour, Jérôme a vo kollet-mik klask a raio ober ur bern traoù disheñvel (slam pe filmoù da skouer).  Emaint o kreskiñ, zoken Régis-Robert a zo e karg eus e vilajenn! (met bon arabat farsal ne cheñch ket kement-se an traoù evitañ) Zoken ma neo ket fentus-tre ar bloavezh (met bon, ur bern traoù droch a zo  memestra, neus ken nemet sellet ouzh ar rann gentañ!) em eus kavet pinvidik kenañ. Ret eo lârat eo bet filmet pep tra en ur miz bennak ha skrivet ar bloavezh en ur wech ha neo ket a-sizhun da sizhun hervez ar pezh a lâre an dud war ar rouedad evel ma oa araok. Un tamm michereloch an traoù neuze. Me zo bet kendrechet mat gant an hollad neuze, en em choulenn a ran ma neo ket ma bloavezh karetañ zoken! Ar rann kannet a zo dispar awalch (kanaouenn Jérôme a zo un tamm dipitus met bon) hag e gwirionez bamus  eo an teir pe beder rann ziwezhañ. Un dibab mat o deus graet evit klozañ Nerdz.  Ul levrig yaoi (met neo ket soft) a zo er choufrig : Dark X Régis-Robert… Abalamour da se neo ket kuzuliet ar choufrig dar re dindan 16 vloaz! ^^ Neo ket dreistordinal met un ouzhpennadenn fentus eo.  Skrammoù-dibab an DVDoù a zo fentus spontus gant ur robot sod (kenaozer komzoù!) ha kalzig traouigoù ouzhpenn a zo eveljust. Ouzhpenn-se eo bet sinet ma choufrig gant ar pevar  aktour hag ur skritell em eus bet ivez ^^  Nerdz, kenavo!